دونن آشام ساعات لاریندا فرانسانین پایتاختی پاریس-ین شانزه لیزه بولواریندا بیر سوروجو ایداره ائتدیگی اتومبیلی پولیس مینی بوسونا چیرپدیق‌دان سونرا گوونلیک قوه‌لری ترور آلارمی وئردی.
مینی بوسا چیرپیلان اتومبیل آلیشدی.
حادثه یئرینه یانغین سؤن‌دورن‌لر و بومبا ضررسیزلشدیرمه دسته‌لری گؤندریلدی.
فرانسا ایچ ایشلر ناظیرلیگی‌نین امکداش‌لاری اتومبیل-ده کلاشنیکوف توفنگی و بنزین دولو شوشه‌لر اولدوغونو بیلدیردی‌لر.
وئریلن معلوماتا گؤره، اطرافدا هئچ کیمه ضرر دیمه‌دی، سالدیرقان اؤلدو.
31  یاشینداکی سالدیرقانین آدی‌نین 2015-جی ایلدن اعتباراً پولیسین ترور تعقیب سیاهی‌سیندا اولدوغو بیلدیریلیر.
خاطیرلاداق کی، ایکی آی اول ده شانزه لیزه بولواریندا پولیسه قارشی ترور هوجومو تؤردیلمیش، بیر پولیس هلاک اولموشدو.
